Wach Mang’won Gadier!\nOhinga mar Jarito—Gocho mar Puonjruok | Novemba 2016\nSOM E Afrikaans Albanian Amharic Arabic Armenian Armenian (Ma Imbo) Aymara Azerbaijani Azerbaijani (Cyrillic) Bassa (Cameroon) Bengali Bicol Bolivian Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Dhok mar Ranyisi ma Australian Dhok mar Ranyisi ma South African Dholuo Dutch Efik Estonian Ewe Faransa Fijian Finnish Fon Ga Georgian German Greek Guarani Gujarati Gun Hausa Hebrew Hiligaynon Hindi Hiri Motu Hungarian Icelandic Igbo Iloko Indian Sign Language Indonesian Isoko Italian Japanese Jula Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Kisungu Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luvale Macedonia Malagasy Malay Malayalam Mambwe-Lungu Marathi Maya Mingrelian Mongolian Motu Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curacao) Persian Polish Portuguese Punjabi Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshiluba Tsonga Turkish Turkmen Tuvaluan Twi Tzotzil Ukrainian Urdu Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\n“DHAKO.” Kamano e kaka seche moko Yesu ne luongoga joma mine. Kuom ranyisi, ka nochango miyo moro ma nosebedo kodolore kuom higni 18, nonyise niya: “Dhako, osegonyi kuom tuoni.” (Luka 13:10-13) Yesu bende noluongo min-gi ni dhako. E kinde ma ne indikoe Muma, ji ne neno ni mano en nying ma nyiso luor. (Joh. 19:26; 20:13) Kata kamano, ne nitie nying machielo ma ne ber ahinya.\nMuma tiyo gi wach moro mang’won ahinya kowuoyo e wi mon moko. Yesu notiyo gi wachno ka nowuoyo gi miyo moro ma rembe nosebedo ka chwer kuom higni 12. Miyono ne ok owinjore obed machiegni gi Yesu nikech chike mag Musa nowacho ni ng’at ma ne nigi tuwo kaka mareno ne en ng’at ma ok ler. Ne ok onego obed kama ji nitie. (Lawi 15:19-27) Kata kamano, miyono ne dwaro ahinya ng’ama nyalo konye. “Nosechandore ahinya e lwet jothieth mathoth kendo nosetiyo gi mwandune duto, to kar chango, tuone nomedo mana bedo marach moloyo.”—Mar. 5:25, 26.\nMiyono nodhi kama oganda nochokoree, kae to olidho gi ka tok Yesu momulo riak nangane ma oko. Gi kanyono nochango! Ne oparo ni onge ng’at ma ne dhi fwenye, kata kamano, Yesu nopenjo niya: “En ng’ano momula?” (Luka 8:45-47) Nikech luoro nomake kendo nokirni, nopodho e tie Yesu, ‘mowachone adiera duto.’—Mar. 5:33.\nMondo Yesu ne ho chuny miyono, nonyise e yo mang’won niya: “Nyarwa, chunyi kik chandre!” (Mat. 9:22) Joma nono Muma wacho ni wach motigo e dho Hibrania kod dho Grik ni “nyarwa,” inyalo tigo sama ng’ato dwaro nyiso ni en ng’at mang’won. Yesu nodhi nyime jiwo miyono konyise kama: “Yieni osechangi. Dhi gi kuwe kendo ichang kuom tuoni malitno.”—Mar. 5:34.\nBoaz ma ne en ng’at momewo noluongo Ruth nya Moab ni “nyara.” Ruth bende ne luor nikech ne ohulo e puoth ng’at ma ne ok ong’eyo. Boaz nonyise niya: “Winji nyara.” Nojiwo Ruth mondo odhi nyime hulo e puothe. Ruth nopodho piny auma e nyim Boaz mopenje gimomiyo notimone ng’wono maduong’ kamano to ne en mana wendo. Boaz nodwoke kama komedo jiwe: “Weche duto ma nitimo ni wuon odu [chi liel ma Naomi] . . . osenyisa. Jehova mondo ochuli kuom tichni.”—Ruth 2:8-12.\nTo mano kaka Yesu kod Boaz noketo ne jodong-kanyakla ranyisi maber! Nitie kinde ma jodongo nyalo wuoyo gi nyaminwa moro ma dwaro ni jodongo okonye gi paro manie Ndiko kendo ojiwe. Bang’ ka jodongogo osekwayo Jehova e lamo mondo otagi kendo bang’ winjo malong’o gima nyaminwano wacho, gibiro jiwe kendo hoye ka gitiyo gi Wach Nyasaye.—Rumi 15:4.\n‘Sikuru ka Ujiworu e Kindu Pile ka Pile’\nJoma Nyasaye Ochano Kotiyo gi Buge Owuon\nBe Igeno Muma ma En Bug Jehova Owuon?\nNogolou e Mudho\nNe Giwuok e Tuech mar Babilon Maduong’\nText Yore mag golo buge mag digital OHINGA MAR JARITO—GOCHO MAR PUONJRUOK Novemba 2016\nOHINGA MAR JARITO—GOCHO MAR PUONJRUOK Novemba 2016


1 Timotheo 1 - Holy Bible [Luo Bible 2015] - (1Tim 1)\nAn Paulo, jaote mar Kristo Yesu kuom chik mar Nyasaye ma Jawarwa gi Kristo Yesu ma en geno marwa,\nandikoni in Timotheo, nyathina maradier kuom yie. Ng’wono gi miwafu kod kue moa kuom Nyasaye Wuonwa gi Kristo Yesu obed kodi.\nAdwaro mondo imed dak Efeso mana kaka ne akwayi mondo itim, kane oyudo awuok adhi e piny Makedonia. Ji moko ni Efeso kuno mapuonjo puonj mayore, to nyaka ikwergi mondo giwe timo kamano.\nBende nyisgi mondo giwe keto chunygi kuom sigendini manono kod sigendini mag anywola, nimar mago gin mana weche makelo mbaka ma ok rum, to ok gimi ji ng’e cheno mar Nyasaye, miyudo kuom yie.\nJi moko oseweyo luwo mago, mi obayo yo, kendo odonjo e mbekni manono.\nChunygi dwaro mondo gibed jopuonj Chik Nyasaye, to ok ging’eyo tiend weche ma giwacho, kata mana tiend puonj ma gipuonjo ka giramo ni e adier.\nWang’eyo ni Chik ber, ka ji tiyo kode kare,\nka ging’eyo ni Chik ok oketi ni joma beyo, to okete ni joma ketho chik maroyiem, gi joma ok oluoro Nyasaye, kod joma onjawni. Bende okete ni jonek wuonegi kata minegi kata mana jomoko nono.\nOkete bende ni joma terore, kendo ni chwo materore gi chwo wetegi, kendo ni joma kwalo ji, gi jomriambo, gi joma kuong’ore gi miriasia. Chutho Chik oketi ni ng’ato ang’ata matimo gimoro amora makedo gi puonj maradier.\nPuonjno owinjore kod Wach Maber mawuoyo kuom duong’ maler mar Nyasaye mipako. Wach maberno ema ne Nyasaye omiya mondo alandi.\nAgoyo erokamano ni Ruodhwa Yesu Kristo kuom miya teko mondo ati tijni, nikech nokwana ka jaadiera, mi oyiera mondo atine.\nBende Ruodhwa Yesu Kristo ne onyisa ng’wono mogundho ahinya, kaachiel gi yie kod hera ma wayudo ka wan kuome.\nWach maradier kendo mowinjore ji oyiego chuth en ni, “Yesu Kristo nobiro e piny mondo owar joricho,” To an e jaricho marachie moloyo joricho duto,\nto Yesu Kristo ne okecha mana ni mondo kuoma ema okwong onyisie ji kaka ojahore mos ahinya. Nodwaro bende mondo obed ranyisi ni joma biro yie kuome mondo oyud ngima mochwere.\nOpak Ruoth mochwere! En Ruoth ma ok tho, kendo ma ok ne. En e Nyasaye kende. Duong’ obedne ma nyaka chieng’. Amin.\nKoro Timotheo nyathina, asemiyi chikno kaluwore gi weche mane johul wach moa kuom Nyasaye okoro kuomi chon. Ked lweny maber, ka wechego jiwi,\nkendo bed gi yie motegno, kionge gi gimoro ma dimi chunyi thagi. Jomoko osetimo gik ma chunygi nyisogi ni ok kare, omiyo koro giseweyo yie mane gin-go, mi gilal.\nHumenayo gi Aleksander gin ji ma kamago. Aseketogi e lwet Satan mondo gipuonjre ni kik giyany Nyasaye.\n1 Timotheo 1:1\n1 Timotheo 1:2\n1 Timotheo 1:4\n1 Timotheo 1:6\n1 Timotheo 1:7\n1 Timotheo 1:8\n1 Timotheo 1:12\n1 Timotheo 1:14\n1 Timotheo 1:17\n1 Timotheo 1:18\n1 Timotheo 1:19


Galatia 2 - Holy Bible [Luo Bible 2020] - (Gal 2)\nBangʼ higni apar gangʼwen ne achako adok Jerusalem, ka wan gi Barnaba kendo Tito bende ne wadhigo.\nNe adhi nikech fweny mane ayudo, ka aketonegi ler kuom Injili mane ayalo ni joma ok jo-Yahudi. To ne atimo mano lingʼ-lingʼ ni jogo mane chalo jotelo, nimar ne aluor ni dipo ka tija mar lando Injili obet kayiem nono.\nTo kata Tito, mane ni koda, ne ochun mondo oter nyangu, kata obedo ni ne en ja-Yunani.\nNobet kamano, nikech jomoko mawuondore ni jowete nobiro kanyo lingʼ-lingʼ mondo onon ane thuolo manade ma wan-go kuom bedo jo-Kristo Yesu, nikech jogi ne dwaro lokowa wasumbini.\nTo ne ok waweyonegi thuolo kata matin, mondo eka adiera mar Injili kik lalnu.\nNe ok adewo wach jogo mane nenore ka jotelo, nimar ne ok gimiya wach moro manyien nikech Nyasaye ok odewo nenruok ma oko mar dhano.\nKar timo kamano to negineno ni Nyasaye ne osemiya tich mar yalo Injili ne joma ok jo-Yahudi, mana kaka Petro bende nosemi tich mar yalo ni jo-Yahudi.\nNikech Nyasaye achiel mane tiyo gi Petro e yalone kaka jaote e kind jo-Yahudi ema bende ne tiyo koda kaka jaote ni joma ok jo-Yahudi.\nJogo mane ji oyiego kaka sirni, ma gin; Jakobo, Petro kod Johana, noriwa lwedo kaachiel gi Barnaba kane gineno ngʼwono mane omiya. Ne giyie mondo wadhi wayal ni joma ok jo-Yahudi, ka gin to gidhi ir jo-Yahudi.\nKane Petro obiro Antiokia, ne akwere e wangʼe nikech kethone ne nenore ratiro.\nKa jo-Israel moko ne pod ok obiro koa ir Jakobo, Petro ne thoro chiemo gi joma ok jo-Yahudi. To kane gichopo, Petro nongʼwony mi opogore gi joma ok jo-Yahudi nikech ne oluorogi.\nJo-Yahudi mamoko bende nodonjo kode e wuondruokneno, mi nyaka Barnaba bende noriwore kode e wuondruokno.\nKane aneno ni wuondruokgino opogore gi adiera mar Injili, ne awacho ne Petro ka giduto giwinjo niya, “Ka in iwuon in ja-Yahudi, to itimo timbe joma ok jo-Yahudi, koro marangʼo ichuno joma ok jo-Yahudi mondo oluw timbe jo-Yahudi?\n“Wan wawegi nonywolwa jo-Yahudi to ok joma ok jo-Yahudi ma joricho,\nwangʼeyo ni dhano ok nyal ket kare kuom mako Chik, to mana kuom yie kuom Yesu Kristo. Omiyo kata mana wan bende waseketo yiewa kuom Kristo Yesu, mondo eka oketwa kare kuom yie kuom Kristo, to ok kuom mako chik, nikech onge ngʼama ibiro ket kare nikech mako chik.\n“Kapo ni wan mwaseyie kuom Kristo mondo oketwa kare ema pod yudore ni wan joricho, to mano dinyis ni Kristo jiwo richo e ngimawa koso? Ok kamano ngangʼ!\nKa achako agero gik mane amuko, to mano nyiso malongʼo ni an jaketh chik.\n“Nikech korka chik to ne asetho kuom chik mondo eka abed mangima ne Nyasaye.\nOk anyal kawo ngʼwono Nyasaye ka gir tugo, nikech ka dipo ni ngima makare inyalo yudo kuom mako Chik, to kare Kristo notho kayiem nono!”